Zaštićena područja u Bosni i Hercegovini

**Zaštićena područja prirode u Bosni i Hercegovini** su oni dijelovi teritorije koji su značajni po biodiverzitetu, relativnoj očuvanosti izvornog pejzaža i/ili estetsko-turističkih potencijala. Izdvojena su na osnovu kategorizacije Međunarodne unije za zaštitu prirode (IUCN) na čijim principima su u Bosni i Hercegovini bazirani entitetski zakoni o zaštiti prirode.

## Kategorije zaštićenih područja prema IUCN

Međunarodna unija za zaštitu prirode 1994. godine je razvila sistem od šest nominalnih kategorija zaštićenih područja u skladu s njihovim primarnim ciljevima upravljanja. Praktično postoji sedam (7) kategorija pošto je prva kategorija (pod zajedničkim imenom - područje divljine) podijeljena na dva dijela.
*Ia -  Strogi rezervat prirode
*Ib -  Posebni rezervat prirode
*II -  Nacionalni park
*III - Spomenik prirode 
*IV -  Zaštićeno stanište 
*V -   Zaštićeni pejzaž
*VI -  Područje upravljanja resursima

## Zakonska regulativa u BiH
Nadležnost u oblasti zaštite prirode u Bosni i Hercegovini, regulirana je na nivou entiteta. Osnovni zakonski akti na kojima se zasniva zaštita prirode su: 
### Zakon o zaštiti prirode Federacije Bosne i Hercegovine
Zaštićene prirodne vrijednosti prema ovom Zakonu („Službene novine Federacije BiH“, broj 66/13) su:  

(1) Kategorija Ia: Strogi rezervat prirode 

:   Kategorija Ib: Područje divljine 

(2) Kategorija II: Nacionalni park 

(3) Kategorija IIIa: Park prirode 

::::             IIIb:Spomenik prirode i prirodnih obilježja 

(4) Kategorija IV: Područje upravljanja staništima/vrstama 

(5) Kategorija V: a) Zaštićen pejzaži: 

:::                  - Kopneni pejzaž 

:::                  - Morski pejzaž 

:::                 b) Regionalni park 

(6) Kategorija VI: Zaštićena područja sa održivim korištenjem prirodnih resursa.

Prema navedenoj i važećoj kategorizaciji IUCN-a, kao što je vidljivo, kategorija ”parka priode” ne postoji, ali u skladu s ranije važećom definicijom parkova prirode, oni sada pripadaju kategoriji zaštićenih pejzaža.

### Zakon o zaštiti prirode Republike Srpske
Zaštićene prirodne vrijednosti prema ovom Zakonu („Zakon o zaštiti prirode Republike Srpske) su:

1) Strogi rezervat prirod - kategorija Ia 

2) Posebni rezervat prirode (područje divljine) - kategorija Ib 

3) Nacionalni park - kategorija II

4) Spomenik prirode - kategorija III
 
5) Zaštićeno stanište (Područje upravljanja staništem ili vrstom) - kategorija IV
 
6) Zaštićeni pejzaži - kategorija V:

- Zaštićeni kulturni pejzaži,

- Zaštićeni prirodni pejzaži,

- Park prirode 

7) Zaštićeno područje sa održivim korištenjem prirodnih resursa - kategorija VI

- park šuma,

- objekti oblikovane prirode (spomenik parkovske arhitekture)

### Zakon o zaštiti prirode Brčko distrikta BiH
Zaštićene prirodne vrijednosti prema ovom Zakonu („Službeni glasnik Brčko Distrikta BiH“, broj 24/04)su:

Kategorije zaštićenih područja u navedenim zakonima su u skladu sa kategorijama Međunarodne unije o zaštiti prirode - IUCN.
## Zaštićena područja
Bosna i Hercegovina (BiH) je zemlja bogate biološke raznolikosti koju čini preko 450 vrsta biljaka i drveća, te brojne vrste ptica i sisara, riba, gmazova, vodozemaca i sl. U zemlji se nalaze brojne endemske vrste i staništa, kao i niz reliktnih ekosistema. Biloška raznolikost vrsta ima najviši nivo endema u Evropi.

Broj zaštićenih područja je najmanji u Evropi, pokrivajući oko 2,7% teritorije. Sastoji se od oko 40 pojedinačna područja.Prvo zaštićeno područje je Nacionalni park „Sutjeska“, koje je proglašeno 1962. godine. Zaštićena područija u BiH su registrovana i u Svjetskoj bazi zaštićenih područja- WDPA (World Database on Protected Area).

### Lista zaštićenih područja prema zakonodavstvu u BiH

## Reference